document_id
int64 0
48.2k
| string_id
int64 0
1.4M
| source
stringclasses 9
values | title
stringlengths 2
300
⌀ | date
stringlengths 8
56
⌀ | url
stringlengths 28
643
⌀ | string
stringlengths 1
6.79k
| file_name
null | card_badge
stringclasses 183
values | genre
stringclasses 3
values |
|---|---|---|---|---|---|---|---|---|---|
303 | 13,100 | MADLAD-400 | null | null | null | Европаын фин-угор калыкъёслы сӥзем ялан ужась адӟытон радъямын Эстониысь Йӧскалык музейын гинэ. | null | null | unknown |
303 | 13,101 | MADLAD-400 | null | null | null | Нимаське со «Урал палась шуккиськем куара». | null | null | unknown |
303 | 13,102 | MADLAD-400 | null | null | null | Адӟытонлэн валтӥсь кураторез луэ удмурт тодосчи Светлана Карм. | null | null | unknown |
303 | 13,103 | MADLAD-400 | null | null | null | — Зэм, фин-угор калыкъёслэсь улэм-вылэмзэс, сям-йылолъёссэс возьматӥсь адӟытон татын гинэ кылемын на, — шуэ со. | null | null | unknown |
303 | 13,104 | MADLAD-400 | null | null | null | — Ми кутскыку, таӵе экспозиция Финляндиысь культураослэн музеязы вал на, но 2013-тӥ арын сое ворсазы. | null | null | unknown |
303 | 13,105 | MADLAD-400 | null | null | null | — Нош малы та адӟытон ӵапак та музейын усьтӥськиз? | null | null | unknown |
303 | 13,106 | MADLAD-400 | null | null | null | — Эстониысь та музей фин-угор калыкъёсты эскеронын дуннеысь одӥгез валтӥсез луэ, бадӟым коллекциос вань на Финляндиысь Йӧскалык музейын, Будапештысь но Санкт-Петербургысь Этнографической музейёсын. | null | null | unknown |
303 | 13,107 | MADLAD-400 | null | null | null | Эстониысь Йӧскалык музейлэсь ортчем сюрессэ учконо ке, со 1909-тӥ арын кылдэмын. | null | null | unknown |
303 | 13,108 | MADLAD-400 | null | null | null | Нырысетӥосыз фин-угор арбериос вуизы татчы 1913-тӥ-1914-тӥ аръёсы, ваемын Пенза но Саратов губерниосын улӥсь мордва калыклэсь. | null | null | unknown |
303 | 13,109 | MADLAD-400 | null | null | null | Бичазы эстонъёс. | null | null | unknown |
303 | 13,110 | MADLAD-400 | null | null | null | Пыдлогес ке учконо, 19-тӥ даурын кылдытэмын вал ни эстон тодосчиослэн огазеяськонзы, соослэн бичам арбериоссы пӧлын удмуртъёсыз но вал. | null | null | unknown |
303 | 13,111 | MADLAD-400 | null | null | null | Кытысь но кызьы соос отчы вуэмын, тодмо ӧвӧл. | null | null | unknown |
303 | 13,112 | MADLAD-400 | null | null | null | Экспозицимы туж кема лэсьтӥськиз, со герӟаськемын музейлы выль юрт пуктонэн. | null | null | unknown |
303 | 13,113 | MADLAD-400 | null | null | null | 2006-тӥ арын тодмо ни вал, эстон калыкен герӟаськем адӟытон сяна, выль юртын фин-угор адӟытон но луоз шуыса. | null | null | unknown |
303 | 13,114 | MADLAD-400 | null | null | null | Озьы адӟытонлэн валтӥсь малпанэз луиз фин-угор нылкышноосты но пиосмуртъёсты возьматон. | null | null | unknown |
303 | 13,115 | MADLAD-400 | null | null | null | Кылсярысь, удмуртъёсты но поръёсты ми удмурт-пор сюан пыр возьматӥськом. | null | null | unknown |
303 | 13,116 | MADLAD-400 | null | null | null | Этнографической материалъёсысь тодмо: ӵемысь удмурт нылъёс пор пиослы бызё вал. | null | null | unknown |
303 | 13,117 | MADLAD-400 | null | null | null | — Адӟытонды бордын ужакуды, кыӵе шуг-секытъёсын пумись-кылӥды? | null | null | unknown |
303 | 13,118 | MADLAD-400 | null | null | null | — Оглом учконо ке, фин-угор калыкъёс 25, нош адӟытонэз лэсьтӥсь тодосчиос 6 кузя гинэ вал. | null | null | unknown |
303 | 13,119 | MADLAD-400 | null | null | null | Одӥг калыклэсь сям-йылолъёссэ ӟечгес тодӥськод, мукетызлэсь — лябгес. | null | null | unknown |
303 | 13,120 | MADLAD-400 | null | null | null | Кыӵе ке калыклэсь люкам арбериос тросгес, мукетызлэн — ӧжытгес. | null | null | unknown |
303 | 13,121 | MADLAD-400 | null | null | null | Кызьы ваньзэс возьматоно? | null | null | unknown |
303 | 13,122 | MADLAD-400 | null | null | null | Куд-ог арбериос музее асьсэ историенызы вуо ни, тон соосты мылыд потэмъя кутыны уд быгатӥськы ни. | null | null | unknown |
303 | 13,123 | MADLAD-400 | null | null | null | Аслэсьтыд культурадэ возьматыкуд, тон кытӥ-отӥ шоккетыны но быгатӥськод, нош мукет калыкъёс бордын ужакуд, озьы уг луы: адями медаз куатаськы. | null | null | unknown |
303 | 13,124 | MADLAD-400 | null | null | null | Кураторъёс но, кыӵе калыкъёсын тросгес выремын, соослэсь ик культуразэс тросгес возьматӥзы. | null | null | unknown |
303 | 13,125 | MADLAD-400 | null | null | null | Фин-угор калыкъёсын соос книга пыр гинэ тодмо ӧвӧл, трос пол пӧртэм экспедициосы потамын. | null | null | unknown |
303 | 13,126 | MADLAD-400 | null | null | null | Кылсярысь, Мадис Арукаск вепсъёс, водьёс доры ветлэмын, Индрек Яатс вепсъёс, коми-пермякъёс доры вуылэмын, Пирет Кооса — Комие. | null | null | unknown |
303 | 13,127 | MADLAD-400 | null | null | null | Арт Леэте ветлэмын Сибирь палъёсын улӥсь калыкъёс — хантыос но мансиос — доры. | null | null | unknown |
303 | 13,128 | MADLAD-400 | null | null | null | Фин-угор кылъёсын вырись Николай Кузнецов коми луэ. | null | null | unknown |
303 | 13,129 | MADLAD-400 | null | null | null | Со сяна, ми юн кусып возьылӥмы Россиысь элькунъёсысь музейёсын но институтъёсын, соос пӧлын — Историяя, кылъя но литературая Удмурт институт. | null | null | unknown |
303 | 13,130 | MADLAD-400 | null | null | null | Эстониысь Йӧскалык музей. | null | null | unknown |
303 | 13,131 | MADLAD-400 | null | null | null | — Но фондъёсады трос арбериос кыллё на, дыр? | null | null | unknown |
303 | 13,132 | MADLAD-400 | null | null | null | — Фондъёсы 10 сюрс пала арбериос бичамын, та экспозициын ог дасмосэз гинэ возьматэмын. | null | null | unknown |
303 | 13,133 | MADLAD-400 | null | null | null | Азьланяз малпаськомы мукет адӟытонъёс но лэсьтылыны, соосты пӧртэм интыосын возьматъяны мед луоз шуыса. | null | null | unknown |
303 | 13,134 | MADLAD-400 | null | null | null | Кыӵе луоз экспозиция, потэ бичам арбериос бордысь. | null | null | unknown |
303 | 13,135 | MADLAD-400 | null | null | null | Кытысь ке палэнысь вуж арбериосты курыны но татчы вайыны али секыт. | null | null | unknown |
303 | 13,136 | MADLAD-400 | null | null | null | Нырысь ик, кунгож сьӧры вуж предметъёсты поттыны уг луы ни, со чебер (этично) но ӧвӧл. | null | null | unknown |
303 | 13,137 | MADLAD-400 | null | null | null | Али музейёслэн политиказы сыӵе: традиционной калык культура интыяз ик мед возиськоз-утиськоз. | null | null | unknown |
303 | 13,138 | MADLAD-400 | null | null | null | — Нош Эстониын улӥсьёслэн удмуртъёслэсь улэм-вылэмзэс адӟемзы потӥз ке… | null | null | unknown |
303 | 13,139 | MADLAD-400 | null | null | null | — Али дунне усьтӥсь-кемын. | null | null | unknown |
303 | 13,140 | MADLAD-400 | null | null | null | Удмуртъёс асьсэ лулчеберетсэс доразы возьматыны быгато. | null | null | unknown |
303 | 13,141 | MADLAD-400 | null | null | null | Куддыръя паймоно кадь: музеямы лыкто Россиысь фин-угоръёс но утчаны кутско асьсэ калыксылэсь пӧртэм арбериоссэ. | null | null | unknown |
303 | 13,142 | MADLAD-400 | null | null | null | Юасько: нош асьтэ музеяды марды вань? | null | null | unknown |
303 | 13,143 | MADLAD-400 | null | null | null | Ӧм ветлэ, шуо… | null | null | unknown |
303 | 13,144 | MADLAD-400 | null | null | null | — Озьыен, коллекциды уг ни йылы? | null | null | unknown |
303 | 13,145 | MADLAD-400 | null | null | null | — Со бичаське… | null | null | unknown |
303 | 13,146 | MADLAD-400 | null | null | null | Люкаськомы туала арбериосты, мае калык асьсэлэн шуэ. | null | null | unknown |
303 | 13,147 | MADLAD-400 | null | null | null | Туннэ нунал — со ӵуказе история ни ук. | null | null | unknown |
303 | 13,148 | MADLAD-400 | null | null | null | Тросаз музейёсын али бичало интервьюос, киноос, туспуктэмъёс. | null | null | unknown |
303 | 13,149 | MADLAD-400 | null | null | null | — Интерактивной кариськыны туртто? | null | null | unknown |
303 | 13,150 | MADLAD-400 | null | null | null | Тӥляд но адӟытонды сыӵе: учкыны луэ калыкъёслэн мадёсъёссыя мультфильмъёсты, сэбедъёсысь видеоосты, кылзӥськыны кырӟанъёсты. | null | null | unknown |
303 | 13,151 | MADLAD-400 | null | null | null | — Зэм. | null | null | unknown |
303 | 13,152 | MADLAD-400 | null | null | null | Али котькытын интерактивность, мультимедиа… | null | null | unknown |
303 | 13,153 | MADLAD-400 | null | null | null | Но калык акыльтоз талэсь, соос утчаны кутскозы сое, мае киын кутыны-кырманы луэ, адямиос музее «улэп» арбериез учкыны лыктозы. | null | null | unknown |
303 | 13,154 | MADLAD-400 | null | null | null | Тросаз музейёсын ваньзэ огазьын возьматэмзы потэ. | null | null | unknown |
303 | 13,155 | MADLAD-400 | null | null | null | Удмуртиысь К. Герд нимо Йӧскалык музейын, кылсярысь, тыршо Ижлэсь но историзэ возьматыны, инкуазез но, элькунын улӥсь пӧртэм калыкъёслэсь сям-йылолъёссэс но. | null | null | unknown |
303 | 13,156 | MADLAD-400 | null | null | null | Соин удмуртэзлы отын ӧжыт инты висъяське. | null | null | unknown |
303 | 13,157 | MADLAD-400 | null | null | null | — Тросэз музейёс туала вакытэ лулчеберетъя интылы пӧрмо, нош тӥлядаз наукаен но выро. | null | null | unknown |
303 | 13,158 | MADLAD-400 | null | null | null | Кыӵе темаос бордын ужаськоды? | null | null | unknown |
303 | 13,159 | MADLAD-400 | null | null | null | — Та музей кылдыку ик, озьы малпамын вал. | null | null | unknown |
303 | 13,160 | MADLAD-400 | null | null | null | Музеез радъясьёс валазы: вашкала эстон культура быроз, сое ӧд утьы ке. | null | null | unknown |
303 | 13,161 | MADLAD-400 | null | null | null | 1918-тӥ арын, Эстон Республика кылдэм бере, асьсэлэн эстонецъёслэн та ӧрын тодӥсь-валась адямиоссы ӧй вал, музейлы директоре ӧтизы Финляндиысь этнографез Ильмари Манниненэз. | null | null | unknown |
303 | 13,162 | MADLAD-400 | null | null | null | Со шуиз, та, пе, фин-угор калыкъёслэн творческой мастерскойзы мед луоз. | null | null | unknown |
303 | 13,163 | MADLAD-400 | null | null | null | Озьы 1924-тӥ аре Эстониысь дышетонъя министерство, тодӥсь-валась адямиосын юалляськон ортчытыса, музеез университетэн герӟаз, озьы со дышетӥсьёслы, студентъёслы научной, практической инты луиз. | null | null | unknown |
303 | 13,164 | MADLAD-400 | null | null | null | Мае эскериськомы? | null | null | unknown |
303 | 13,165 | MADLAD-400 | null | null | null | Темаосмы пӧртэмесь: калык дӥськут, улэм-вылэмзы, вашкала но туала осконъёс, улонлэн воштӥськемез но мукет. | null | null | unknown |
303 | 13,166 | MADLAD-400 | null | null | null | Пор-удмурт залэ пырыку, соку ик чузъяськыны кутско сюанысь кырӟанъёс, залъёсын возьматӥсько вашкала киноос но туала улонэн герӟаськем видеоос, пуктэмын пӧртэм калыкъёслэн юртъер котырзы. | null | null | unknown |
303 | 13,167 | MADLAD-400 | null | null | null | — Нош фин-угор темаен Европаын тунсыкъясько-а? | null | null | unknown |
303 | 13,168 | MADLAD-400 | null | null | null | — Эстониез учконо ке, Таллинын сярысь, Тартуын золгес фин-угор темаен тунсыкъясько. | null | null | unknown |
303 | 13,169 | MADLAD-400 | null | null | null | Нылпиос фин-угор дуннеен тодмо, соин эстон кылъя но обществоведениея урокъёсын тодмато. | null | null | unknown |
303 | 13,170 | MADLAD-400 | null | null | null | Али, глобализация дыръя, адямиослэн асьсэ выжызэс ыштэмзы уг поты. | null | null | unknown |
303 | 13,171 | MADLAD-400 | null | null | null | Одӥг ласянь, соос дуннелы но усьтӥськыны выро, мукет ласянь, «кин мон?» юанэз ялан тодазы возё. | null | null | unknown |
303 | 13,172 | MADLAD-400 | null | null | null | Эстониысь Йӧскалык музей интыяськемын Тарту карын, Эстонилэн лулчеберетъя шоркараз. | null | null | unknown |
303 | 13,173 | MADLAD-400 | null | null | null | Солэн выль юртэз усьтӥськиз 2016-тӥ арын октябре. | null | null | unknown |
303 | 13,174 | MADLAD-400 | null | null | null | Со дырысен музее 500 сюрс пала адями вуылӥз ни. | null | null | unknown |
303 | 13,175 | MADLAD-400 | null | null | null | Таӵе ӟеч адӟытонъёс быдэс дуннеын чиньыен лыдъямон. | null | null | unknown |
303 | 13,176 | MADLAD-400 | null | null | null | Пор-удмурт залэ пырыку, соку ик чузъяськыны кутско сюанысь кырӟанъёс, залъёсын возьматӥсько вашкала киноос но туала улонэн герӟаськем видеоос, пуктэмын пӧртэм калыкъёслэн юртъер котырзы. | null | null | unknown |
303 | 13,177 | MADLAD-400 | null | null | null | Со сяна, юромо та адӟытонлы лэсьтэмын 9 фин-угор кылъёсын мультфильмъёс. | null | null | unknown |
303 | 13,178 | MADLAD-400 | null | null | null | Соос дасямын калыкысь бичам мадёнъёсъя но возьмато воргоронъёслэсь но кышномуртъёслэсь кусыпъёссэс. | null | null | unknown |
304 | 13,179 | MADLAD-400 | null | null | null | Бесерман лулчеберетъя «Шундыен шунтэм сэрег» II элькун фестивале куриськонъёсты кутон мынэ Удмуртиын · ДДН Ижевск Бесерман лулчеберетъя «Шундыен шунтэм сэрег» II элькун фестивале куриськонъёсты кутон мынэ Удмуртиын Автор Александр Бикузин На чтение 2 мин Опубликовано 21.09.2018 Обновлено 21.09.2018 Туннэ нуналлы фестивале пыриськыны мылкыдзэс Балезино ёросысь коллектив вераз ни. | null | null | unknown |
304 | 13,180 | MADLAD-400 | null | null | null | Озьы ик радъясьёс Глаз но Юкаменск ёросъёсысь, Ижкарысь но Киров улосвылысь куноосты возьмало. | null | null | unknown |
304 | 13,181 | MADLAD-400 | null | null | null | Чакланъёсъя, ваньмыз фестивале 250 пала адями пыриськоз. | null | null | unknown |
304 | 13,182 | MADLAD-400 | null | null | null | “Ми возьмаськом бесерман коллективъёсты, малы ке шуоно та фестиваль улсын бесерман лулчеберетэз возьматоно – сям-йылолъёс, кырӟанъёс, озьы ик «Бесерман ческыт сиён» бесерман ӝӧк радъямын луоз. | null | null | unknown |
304 | 13,183 | MADLAD-400 | null | null | null | Ёросъёсысь чеберлыко киужъёсъя юртъёс бесерман мотивъёсъя мастер-классъёс (дасяло – ред.)”, – шуэ Светлана Шутова, Яр ёросысь Лулчеберетъя но туризмъя центрысь ёзэтлэн кивалтӥсез. | null | null | unknown |
304 | 13,184 | MADLAD-400 | null | null | null | Бесерман лулчеберетъя ужрад Михаил Федотовлэн вордскем палъёсаз — Яр ёросысь Вортча гуртын — но Яр каргуртын ортчоз. | null | null | unknown |
304 | 13,185 | MADLAD-400 | null | null | null | Люкаськемъёс кылбурчиез буре ваёзы, солэсь кылбуръёссэ лыдӟозы, Михаил Федотовлэсь музейзэ сӥё-дано усьтозы. | null | null | unknown |
304 | 13,186 | MADLAD-400 | null | null | null | Озьы ик фестивальын кылбурчилэн произведениосызъя ёросысь нылпиосын кылдытэм суредъёсын адӟытон ужалоз. | null | null | unknown |
304 | 13,187 | MADLAD-400 | null | null | null | Ужрадэз вашкала сям-йылолъёсты но туала улонэз огазеясь концерт йылпумъялоз. | null | null | unknown |
304 | 13,188 | MADLAD-400 | null | null | null | “Бесерман лулчеберетэн али тросгес но тросгес тунсыкъясько, малы ке шуоно Кӧрбан но ми дорын ӵемысь радъяське. | null | null | unknown |
304 | 13,189 | MADLAD-400 | null | null | null | Вань адямиос, кудъёсыз ярато милесьтым «Бесерман крезь» коллективмес. | null | null | unknown |
304 | 13,190 | MADLAD-400 | null | null | null | Али соос Питере фестивале ветлӥзы, элькунлэсь данзэ утизы. | null | null | unknown |
304 | 13,191 | MADLAD-400 | null | null | null | Федотовез милям трос уг тодо, но берло дыре саклык висъяськом”, – вера Светлана Шутова, Яр ёросысь Лулчеберетъя но туризмъя центрысь ёзэтлэн кивалтӥсез. | null | null | unknown |
304 | 13,192 | MADLAD-400 | null | null | null | Тодэ вайытом, Бесерман лулчеберетъя «Шундыен шунтэм сэрег» I элькун фестиваль вить ар талэсь азьвыл Михаил Федотовлэн 55 аресъем котырес лыдпусэзлы сӥзьыса ортчиз. | null | null | unknown |
304 | 13,193 | MADLAD-400 | null | null | null | Соку ужрадэ Балезино, Глаз но Юкаменск ёросысь коллективъёс пыриськизы. | null | null | unknown |
304 | 13,194 | MADLAD-400 | null | null | null | Туэ фестивале пыриськыны мылкыд карисьёслэсь куриськонъёссэс [email protected], [email protected] электрон адресъёсъя куто. | null | null | unknown |
305 | 13,195 | MADLAD-400 | null | null | null | «Милемлы мыныны кулэ вал, россиын» - улонын аслэсьтыд яратондэ пумитаны мексиканец чм «Милемлы мыныны кулэ вал, россиын» — улонын аслэсьтыд яратондэ пумитаны мексиканец чм Висись Мигельлэн ним сётэмын, со понна россиын вуиз, нискыланы мед юрттоз Мексика, пумитай шаерысьтымы-кышноелэн ныл дуннелэн чемпионатэзлы, ортчоз со тодматсконлы-толэзь кышнояськемзы бере малпало, гожъяны издание. | null | null | unknown |
305 | 13,196 | MADLAD-400 | null | null | null | «Уважительный но со туж йӧно вал, — шуэ Кристина, -гужем нылзэ, ужа косметолог, висисьёс азьын сылыны ӧз чидалэ, малы мексиканский, соослэн предложениын Горд площадьын мундиаль дырыз дыръя лэсьтэмын. | null | null | unknown |
305 | 13,197 | MADLAD-400 | null | null | null | — Соин ик мон солы синмаськи». | null | null | unknown |
305 | 13,198 | MADLAD-400 | null | null | null | Кристина усьтэмын фамилизэ уг поты асьсэды, нош озьы ик вераны романысь ӟырт мукет детальёс, сое со валэктӥз, мар сярысь вераськон мынэ личной ужъёссэс, нош со доры, неправильно со соотечественник интерпретировать луыны быгатэ. | null | null | unknown |
305 | 13,199 | MADLAD-400 | null | null | null | Малы пусъе шаерысьтымы сю сюрс пиосмуртъёс, тросэз соос пӧлысь ӟучъёс нылъёс кыштырак роман-позыртэ, йӧн-йӧн кышномурт муг луиз дебаты роле сярысь со право, россиын — калыкъёс, мылкыдзы чичпотон та дырозь тросгес луэ. | null | null | unknown |
Subsets and Splits
No community queries yet
The top public SQL queries from the community will appear here once available.